ANC wil verder olie op Coligny-vure werp – praag.co.za — 20 jaar jonk!
Die Noordwes se provinsiale regering en die ANC het sê dat hulle wil appelleer teen die besluit om borgtog toe te staan aan twee wit boere van Coligny wat reeds deur die media veroordeel is as moordenaars, sonder enige bewyse.
Eyewitness News en Radio 702 het sonder ophou 'n haatveldtog teen die twee volgehou en die oproeriges oortuig dat hul optrede geregverdig is.
Die premier van Noordwes, Supra Mahumapelo het by die tiener se begrafnis "Afrikaners" van sy moord beskuldig en die gemeenskap sodoende doelbewus gaan opsweep.
Hoewel die twee plaaslike inwoners, wat teregstaan in die hof, ontken dat hulle Matlhomola Mosweu vermoor het, word hulle in die media as "moordenaars" beskryf.
Die regering wil dus verder olie op die vuur gooi van onluste en aanvalle teen wittes in die gebied opnuut aanmoedig deur na verwagting in die komende week 'n aansoek by die Hooggeregshof in Mahikeng in te dien, voordat die twee mans weer op die 26 ste van aanstaande maand in die hof moet verskyn.
Skole op Coligny in Noordwes mag weer vandag heropen na twee weke se gewelddadige betogings en plundery na die dood van die swart tiener, maar dit is nie seker of dit wel gaan gebeur nie.
Lokasiebewoners het klasse ontwrig en leerlinge glo gedwing om die oproer te ondersteun nadat borgtog aan die twee wit beskuldigdes toegestaan is.
Volgens 'n SABC-verslaggewer op die dorp is inwoners van Tlhabologang verdeeld oor of die kinders toegelaat behoort te word om terug te keer skool toe.
Ook in Noordwes ondersoek die polisie 'n moord nadat die verbrande liggaam van 'n 15-jarige swart meisie in die veld buite Jouberton in Klerksdorp gekry is.
Die oorledene is oor die naweek as vermis aangemeld nadat sy die vorige dag by haar huis weg is om by 'n vriend te gaan kuier.
Dit volg na die moord op Karabo Makoena van Soweto wat ook aangerand is voordat sy onherkenbaar verbrand is.
Daar word geen onluste gepleeg deur die swart gemeenskap oor hierdie gruweldade nie, wat duidelik bewys hoe dat die oproer in Coligny deur rassehaat gedryf en aangemoedig word.
Skrywer praagGepubliseer op 15 Mei 2017 15 Mei 2017 Kategorieë Nuus, Suider-AfrikaSleutelwoord Coligny, misdaad, onluste, oproer, rassehaat